title: Регламент за изпълнение (ЕС) № 1134/2011 на Комисията от 9 ноември 2011 година относно неподновяването на одобрението на активното вещество цинидон-етил в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на Регламент за изпълнение (ЕС) № 540/2011 на Комисията текст от значение за ЕИП

text:
               10.11.2011

               BG

               Официален вестник на Европейския съюз

               L 292/1

         РЕГЛАМЕНТ ЗА ИЗПЪЛНЕНИЕ (ЕС) № 1134/2011 НА КОМИСИЯТА
   от 9 ноември 2011 година
   относно неподновяването на одобрението на активното вещество цинидон-етил в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20 от него,
   като има предвид, че:

               (1)

               Активното вещество цинидон-етил беше включено в приложение I към Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (2) за период, който изтича на 30 септември 2012 г.

               (2)

               С цел заявителите да могат да подготвят своите заявления и Комисията да направи оценка и да вземе решение по тези заявления, срокът на това включване беше удължен до 31 декември 2015 г. с Директива 2010/77/ЕС на Комисията от 10 ноември 2010 г. за изменение на Директива 91/414/ЕИО на Съвета по отношение на датите, на които изтича включването в приложение I на някои активни вещества (3).

               (3)

               В съответствие с член 78, параграф 3 от Регламент (ЕО) № 1107/2009 посоченото вещество беше включено в част А от приложението към Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (4) и трябва да се счита за одобрено съгласно Регламент (ЕО) № 1107/2009.

               (4)

               Комисията обаче не получи никакво заявление за посоченото активно вещество, а срокът за подаване на такива заявления, както е предвидено в член 4, параграф 1 от Регламент (ЕС) № 1141/2010 на Комисията от 7 декември 2010 г. за установяване на процедурата за подновяване на включването на втора група активни вещества в приложение I към Директива 91/414/ЕИО на Съвета и за съставяне на списък на тези вещества (5), изтече.

               (5)

               Вследствие на това одобрението на посоченото активно вещество следва да не бъде подновявано, а то да бъде заличено от част А от приложението към Регламент за изпълнение (ЕС) № 540/2011, считано от датата, на която срокът на одобрението му щеше да изтече, ако не беше удължен с Директива 2010/77/ЕС.

               (6)

               Настоящият регламент не засяга подаването на заявление за посоченото вещество по реда на член 7 от Регламент (ЕО) № 1107/2009.

               (7)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Неподновяване на одобрение
   Одобрението на активното вещество цинидон-етил не се подновява.
   Член 2
   Гратисни периоди
   Всички предоставени от държавите-членки гратисни периоди за продукти за растителна защита, съдържащи веществото цинидон-етил, изтичат най-късно на 31 март 2013 г. по отношение на продажбата и разпространението, и най-късно на 31 март 2014 г. по отношение на унищожаването, съхранението и употребата на съществуващите наличности.
   Член 3
   Изменения на Регламент за изпълнение (ЕС) № 540/2011
   Част А от приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
   Член 4
   Влизане в сила
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 9 ноември 2011 година.

            За Комисията

            Председател

         José Manuel BARROSO

      (1)  ОВ L 309, 24.11.2009 г., стр. 1.

      (2)  ОВ L 230, 19.8.1991 г., стр. 1.

      (3)  ОВ L 293, 11.11.2010 г., стр. 48.

      (4)  ОВ L 153, 11.6.2011 г., стр. 1.

      (5)  ОВ L 322, 8.12.2010 г., стр. 10.

      ПРИЛОЖЕНИЕ
      В част А от приложението към Регламент за изпълнение (ЕС) № 540/2011 ред 33 се заменя със следното:

                     Номер

                     Популярно наименование, идентификационни номера

                     Наименование по IUPAC

                     Чистота (1)

                     Дата на одобрението

                     Изтичане срока на одобрението

                     Специфични разпоредби

                     „33

                     Цинидон-етил
                     CAS № 142891-20-1
                     CIPAC № 598

                     (Z)-етил 2-хлоро-3-[2-хлоро-5-циклохекс-1-ен-1,2-дикарбоксимидо)фенил]акрилат

                     940 g/kg

                     1 октомври 2002 г.

                     30 септември 2012 г.

                     Може да бъде разрешена единствено употребата като хербицид.
                     За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преглед относно цинидон-етил, и по-специално допълнения I и II към него, във вида, в който е финализиран от Постоянния комитет по хранителната верига и здравето на животните на 19 април 2002 г. При тази цялостна оценка държавите-членки:

                                 —

                                 следва да отделят особено внимание на риска от замърсяване на подпочвените води, когато активното вещество се прилага в райони с уязвими почвени (например почви с неутрални или високи стойности на рН) и/или климатични условия;

                                 —

                                 следва да отделят особено внимание на организмите, живеещи във водна среда.

                           Условията за разрешение трябва да включват, когато е целесъобразно, мерки за ограничаване на риска.“

         (1)  Допълнителна информация за идентичността и спецификацията на активните вещества е предоставена в доклада за преглед.


title: Регламент за изпълнение (ЕС) № 905/2014 на Комисията от 20 август 2014 година за установяване на стандартни стойности при внос с цел определяне на входната цена на някои плодове и зеленчуци

text:
               21.8.2014

               BG

               Официален вестник на Европейския съюз

               L 246/26

         РЕГЛАМЕНТ ЗА ИЗПЪЛНЕНИЕ (ЕС) № 905/2014 НА КОМИСИЯТА
   от 20 август 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 август 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0707 00 05

                  TR

                  81,4

                  ZZ

                  81,4

                  0709 93 10

                  TR

                  100,7

                  ZZ

                  100,7

                  0805 50 10

                  AR

                  179,3

                  TR

                  82,0

                  UY

                  126,7

                  ZA

                  158,1

                  ZZ

                  136,5

                  0806 10 10

                  BR

                  182,9

                  EG

                  206,5

                  MA

                  170,3

                  TR

                  141,2

                  ZZ

                  175,2

                  0808 10 80

                  AR

                  62,2

                  BR

                  85,7

                  CL

                  90,7

                  CN

                  120,3

                  NZ

                  123,8

                  PE

                  21,0

                  US

                  131,0

                  ZA

                  100,7

                  ZZ

                  91,9

                  0808 30 90

                  AR

                  35,0

                  CL

                  88,7

                  TR

                  132,4

                  ZA

                  99,6

                  ZZ

                  88,9

                  0809 30

                  MK

                  60,4

                  TR

                  125,7

                  ZZ

                  93,1

                  0809 40 05

                  BA

                  41,0

                  ZA

                  207,0

                  ZZ

                  124,0

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 356/2013 на Комисията от 18 април 2013 година за одобряване на активното вещество халосулфурон метил в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) № 540/2011 на Комисията  текст от значение за ЕИП

text:
               19.4.2013

               BG

               Официален вестник на Европейския съюз

               L 109/18

         РЕГЛАМЕНТ ЗА ИЗПЪЛНЕНИЕ (ЕС) № 356/2013 НА КОМИСИЯТА
   от 18 април 2013 година
   за одобряване на активното вещество халосулфурон метил в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2 и член 78, параграф 2 от него,
   като има предвид, че:

               (1)

               В съответствие с член 80, параграф 1, буква а) от Регламент (ЕО) № 1107/2009 Директива 91/414/ЕИО на Съвета (2) се прилага по отношение на процедурата и условията за одобрение за активни вещества, за които е прието решение в съответствие с член 6, параграф 3 от същата директива преди 14 юни 2011 г. По отношение на халосулфурон метил условията, предвидени в член 80, параграф 1, буква а) от Регламент (ЕО) № 1107/2009, са изпълнени с Решение 2006/586/ЕО на Комисията (3).

               (2)

               В съответствие с член 6, параграф 2 от Директива 91/414/ЕИО на 19 май 2005 г. Италия получи заявление от Nissan Chemical Europe S.A.R.L. за включване на активното вещество халосулфурон метил в приложение I към Директива 91/414/ЕИО. С Решение 2006/586/ЕО бе потвърдено, че документацията е „пълна“, т. е. може да се приеме, че принципно отговаря на изискванията за данни и информация от приложения II и III към Директива 91/414/ЕИО.

               (3)

               В съответствие с разпоредбите на член 6, параграфи 2 и 4 от Директива 91/414/ЕИО беше оценено въздействието на посоченото активно вещество върху здравето на човека и на животните и върху околната среда за видовете употреба, предложени от заявителя. На 30 март 2007 г. определената за докладчик държава членка представи на Комисията проектодоклад за оценка.

               (4)

               Проектодокладът за оценка беше подложен на преглед от държавите членки и Европейския орган за безопасност на храните (наричан по-долу „органът“). На 26 ноември 2012 г. органът представи на Комисията заключението си във връзка с прегледа на оценката на риска от употребата на активното вещество халосулфурон метил като пестицид (4). Проектодокладът за оценка и заключението на органа бяха разгледани от държавите членки и от Комисията в рамките на Постоянния комитет по хранителната верига и здравето на животните и проектодокладът за оценка бе финализиран на 15 март 2013 г. под формата на доклад на Комисията за преглед на халосулфурон метил.

               (5)

               Проведените различни изследвания показаха, че може да се очаква, че продуктите за растителна защита, съдържащи халосулфурон метил, принципно отговарят на изискванията, заложени в член 5, параграф 1, букви а) и б) и параграф 3 от Директива 91/414/ЕИО, по-специално по отношение на видовете употреба, които са проучени и подробно изложени в доклада за преглед на Комисията. Поради това е целесъобразно веществото халосулфурон метил да бъде одобрено.

               (6)

               В съответствие с член 13, параграф 2 от Регламент (ЕО) № 1107/2009 във връзка с член 6 от посочения регламент и предвид съвременните научни и технически познания обаче е необходимо да бъдат включени определени условия и ограничения. Целесъобразно е по-конкретно да се изиска допълнителна потвърждаваща информация.

               (7)

               На държавите членки и на заинтересованите страни следва да бъде предоставен разумен срок преди одобрението, за да могат да се подготвят за спазването на новите изисквания, произтичащи от одобрението.

               (8)

               Без да се засягат предвидените в Регламент (ЕО) № 1107/2009 задължения, произтичащи от одобрението, предвид създалото се специфично положение във връзка с прехода от Директива 91/414/ЕИО към Регламент (ЕО) № 1107/2009 следва обаче да се предприемат описаните по-долу действия. На държавите членки следва да се предостави период от шест месеца след одобрението, за да преразгледат разрешенията за продукти за растителна защита, съдържащи халосулфурон метил. Когато е целесъобразно, държавите членки следва да изменят, заменят или отнемат разрешенията. Чрез дерогация от посочения срок следва да се предостави по-дълъг срок за предвидените в Директива 91/414/ЕИО подаване и оценка на актуализираната пълна документация по приложение III за всеки продукт за растителна защита и за всеки отделен вид употреба съгласно единните принципи.

               (9)

               Натрупаният опит от включването в приложение I към Директива 91/414/ЕИО на активни вещества, които са били обект на оценка в рамките на Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (5), показа, че е възможно да възникнат трудности при тълкуването на задълженията на притежателите на съществуващи разрешения във връзка с достъпа до данни. Поради това, с цел да се избегнат допълнителни затруднения, е необходимо да се уточнят задълженията на държавите членки, особено задължението да се провери дали притежателят на разрешение може да докаже, че има достъп до документация, която отговаря на изискванията на приложение II към посочената директива. Това уточнение обаче не налага нови задължения на държавите членки или на притежателите на разрешения в сравнение с приетите досега директиви за изменение на приложение I към посочената директива или с регламентите за одобряване на активни вещества.

               (10)

               В съответствие с член 13, параграф 4 от Регламент (ЕО) № 1107/2009 приложението към Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (6) следва да бъде съответно изменено.

               (11)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Одобряване на активното вещество
   Активното вещество халосулфурон метил, посочено в приложение I, се одобрява при предвидените в същото приложение условия.
   Член 2
   Повторна оценка на продуктите за растителна защита
   1.   При необходимост до 31 март 2014 г. държавите членки изменят или отнемат в съответствие с разпоредбите на Регламент (ЕО) № 1107/2009 съществуващите разрешения за продукти за растителна защита, съдържащи активното вещество халосулфурон метил.
   До тази дата те по-специално проверяват дали са изпълнени условията, предвидени в приложение I към настоящия регламент, с изключение на условията, определени в графата със специфичните разпоредби в посоченото приложение, както и дали притежателят на разрешението разполага с документация или достъп до документация, отговаряща на изискванията, предвидени в приложение II към Директива 91/414/ЕИО, съгласно условията на член 13, параграфи 1—4 от посочената директива и член 62 от Регламент (ЕО) № 1107/2009.
   2.   Чрез дерогация от параграф 1 за всеки разрешен продукт за растителна защита, съдържащ халосулфурон метил като единствено активно вещество или като едно от няколко активни вещества, при положение че всички те са включени в приложението към Регламент за изпълнение (ЕС) № 540/2011 най-късно до 30 септември 2013 г., държавите членки извършват повторна оценка на продукта съгласно единните принципи, посочени в член 29, параграф 6 от Регламент (ЕО) № 1107/2009, въз основа на документация, отговаряща на изискванията на приложение III към Директива 91/414/ЕИО, като отчитат предвиденото в графата със специфичните разпоредби в приложение I към настоящия регламент. Въз основа на тази оценка те определят дали продуктът отговаря на условията, посочени в член 29, параграф 1 от Регламент (ЕО) № 1107/2009.
   След като определят това, държавите членки:

               а)

               за продукт, съдържащ халосулфурон метил като единствено активно вещество, когато е необходимо, изменят или отнемат разрешението най-късно до 31 март 2015 г.; или

               б)

               за продукт, съдържащ халосулфурон метил като едно от няколко активни вещества, когато е необходимо, изменят или отнемат разрешението до 31 март 2015 г. или до датата, определена за това изменение или отнемане в съответния акт или актове, с който/които съответното(ите) вещество(а) е било/са били включено(и) в приложение I към Директива 91/414/ЕИО или е било/са били одобрено(и), в зависимост от това коя от двете дати е по-късната.

         Член 3
   Изменения на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 4
   Влизане в сила и дата на прилагане
   Настоящият регламент влиза в сила на двадесетия ден след публикуването му в Официален вестник на Европейския съюз.

   Той се прилага от 1 октомври 2013 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 април 2013 година.

            За Комисията

            Председател

         José Manuel BARROSO

      (1)  ОВ L 309, 24.11.2009 г., стр. 1.

      (2)  ОВ L 230, 19.8.1991 г., стр. 1.

      (3)  ОВ L 236, 31.8.2006 г., стр. 31.

      (4)  Бюлетин на ЕОБХ (EFSA Journal) (2012 г.) 10(11):2987. Публикуван онлайн на адрес: www.efsa.europa.eu.

      (5)  ОВ L 366, 15.12.1992 г., стр. 10.

      (6)  ОВ L 153, 11.6.2011 г., стр. 1.

      ПРИЛОЖЕНИЕ I

                  Популярно наименование, идентификационни номера

                  Наименование по IUPAC

                  Чистота (1)

                  Дата на одобрението

                  Изтичане на срока на одобрението

                  Специфични разпоредби

                  Халосулфурон метил
                  CAS № 100785-20-1
                  CIPAC № 785.201

                  Метилов 5-(4,6-диметоксипиримидин-2-илкарбамоилсулфамоил)-1-метил-3-хлоропиразол-4-карбоксилат

                  ≥ 980 g/kg

                  1 октомври 2013 г.

                  30 септември 2023 г.

                  За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преглед относно халосулфурон метил, и по-специално допълнения I и II към него, във вида, в който е финализиран от Постоянния комитет по хранителната верига и здравето на животните на 15 март 2013 г.
                  При тази цялостна оценка държавите членки обръщат особено внимание на:

                              —

                              риска от течове на метаболита „халосулфурон прегрупиране“ (HSR) (2) към подпочвените води при уязвими условия. Този метаболит се счита за значим от токсикологична гледна точка въз основа на наличната информация за халосулфурон,

                              —

                              риска за неприцелни земни растения.

                        Когато е целесъобразно, условията за употреба включват мерки за намаляване на риска.
                  Заявителят представя потвърждаваща информация относно:

                              а)

                              еквивалентността на техническите спецификации на материала, произведен за търговски цели, и тези на материала, използван за токсикологични и екотоксикологични изследвания;

                              б)

                              токсикологичната значимост на онечистванията в техническата спецификация на произведения за търговски цели материал;

                              в)

                              данни, с които се изясняват потенциалните генотоксични свойства на хлоросулфонамидната киселина (3).

                        Заявителят представя тази информация на Комисията, държавите членки и органа най-късно до 30 септември 2015 г.

         (1)  Допълнителни подробности за идентичността и спецификацията на активното вещество са предоставени в доклада за преглед.

         (2)  5-[(4,6-диметокси-2-пиримидинил)амино]-1-метил-3-хлоро-1H-пиразол-4-карбоксилна киселина.

         (3)  1-метил-5-сулфамоил-3-хлоро-1H-пиразол-4-карбоксилна киселина.

      ПРИЛОЖЕНИЕ II
      В част Б от приложението към Регламент за изпълнение (ЕС) № 540/2011 се добавя следното вписване:

                     „35

                     Халосулфурон метил
                     CAS № 100785-20-1
                     CIPAC № 785.201

                     Methyl 3-chloro-5-(4,6-dimethoxypyrimidin-2-ylcarbamoylsulfamoyl)-1-methylpyrazole-4-carboxylate

                     ≥ 980 g/kg

                     1 октомври 2013 г.

                     30 септември 2023 г.

                     За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преглед относно халосулфурон метил, и по-специално допълнения I и II към него, във вида, в който е финализиран от Постоянния комитет по хранителната верига и здравето на животните на 15 март 2013 г.
                     При тази цялостна оценка държавите членки обръщат особено внимание на:

                                 —

                                 риска от течове на метаболита „халосулфурон прегрупиране“ (HSR) (1) към подпочвените води при уязвими условия. Този метаболит се счита за значим от токсикологична гледна точка въз основа на наличната информация за халосулфурон,

                                 —

                                 риска за неприцелни земни растения.

                           Когато е целесъобразно, условията за употреба включват мерки за намаляване на риска.
                     Заявителят представя потвърждаваща информация относно:

                                 а)

                                 еквивалентността на спецификациите на техническия материал, произведен за търговски цели, и на материала за изпитване, използван за токсикологични и екотоксикологични изследвания;

                                 б)

                                 токсикологичната значимост на онечистванията в техническата спецификация на произведения за търговски цели материал;

                                 в)

                                 данни, с които се изясняват потенциалните генотоксични свойства на хлоросулфонамидната киселина (2).

                           Заявителят представя тази информация на Комисията, държавите членки и органа най-късно до 30 септември 2015 г.

         (1)  5-[(4,6-диметокси-2-пиримидинил)амино]-1-метил-3-хлоро-1H-пиразол-4-карбоксилна киселина.

         (2)  1-метил-5-сулфамоил-3-хлоро-1H-пиразол-4-карбоксилна киселина.“


title: Регламент за изпълнение (ЕС) № 735/2012 на Комисията от 14 август 2012 година за изменение на Регламент за изпълнение (ЕС) № 540/2011 по отношение на условията за одобряване на активното вещество калиев хидроген карбонат  текст от значение за ЕИП

text:
               15.8.2012

               BG

               Официален вестник на Европейския съюз

               L 218/3

         РЕГЛАМЕНТ ЗА ИЗПЪЛНЕНИЕ (ЕС) № 735/2012 НА КОМИСИЯТА
   от 14 август 2012 година
   за изменение на Регламент за изпълнение (ЕС) № 540/2011 по отношение на условията за одобряване на активното вещество калиев хидроген карбонат
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2, буква в) от него,
   като има предвид, че:

               (1)

               Активното вещество калиев хидроген карбонат е включено в приложение I към Директива 91/414/ЕИО на Съвета (2) с Директива 2008/127/ЕО на Комисията (3) в съответствие с процедурата, предвидена в член 24б от Регламент (ЕО) № 2229/2004 на Комисията от 3 декември 2004 г. относно определяне на допълнителни подробни правила за изпълнение на четвъртия етап на работната програма, посочена в член 8, параграф 2 от Директива 91/414/ЕИО на Съвета (4). След замяната на Директива 91/414/ЕИО с Регламент (ЕО) № 1107/2009 това вещество се счита за одобрено съгласно същия регламент и е посочено в част А от приложението към Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (5).

               (2)

               В съответствие с член 25а от Регламент (ЕО) № 2229/2004 на 16 декември 2011 г. Европейският орган за безопасност на храните, наричан по-долу „Органът“, представи на Комисията становището си относно проекта на доклад за преглед на калиев хидроген карбонат (6). Проектът на доклада за преглед и становището на Органа бяха разгледани от държавите членки и Комисията в рамките на Постоянния комитет по хранителната верига и здравето на животните и бяха финализирани на 13 юли 2012 г. под формата на доклад на Комисията за преглед на калиев хидроген карбонат.

               (3)

               Органът оповести становището си относно калиев хидроген карбонат на нотификатора, когото Комисията прикани да представи коментарите си по доклада за преглед.

               (4)

               Потвърждава се, че активното вещество калиев хидроген карбонат следва да се счита за одобрено съгласно Регламент (ЕО) № 1107/2009.

               (5)

               В съответствие с член 13, параграф 2 от Регламент (ЕО) № 1107/2009 във връзка с член 6 от същия регламент и в контекста на съвременните научно-технически познания е необходимо да се изменят условията за одобрение на калиев хидроген карбонат. Предвид факта, че при извършената от Белгия оценка на употребата на калиев хидроген карбонат като инсектицид не са открити допълнителни рискове, е целесъобразно да се разреши този вид употреба в допълнение към употребата като фунгицид.

               (6)

               Поради това приложението към Регламент за изпълнение (ЕС) № 540/2011 следва да бъде съответно изменено.

               (7)

               Следва да се предостави разумен период, преди да започне да се прилага настоящият регламент, за да се даде възможност на държавите членки, нотификаторите и притежателите на разрешения за продукти за растителна защита, съдържащи калиев хидроген карбонат, да се съобразят с изискванията, произтичащи от изменението на условията за одобрение.

               (8)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Част А от приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

   Той се прилага от 1 февруари 2013 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 август 2012 година.

            За Комисията

            Председател

         José Manuel BARROSO

      (1)  ОВ L 309, 24.11.2009 г., стр. 1.

      (2)  ОВ L 230, 19.8.1991 г., стр. 1.

      (3)  ОВ L 344, 20.12.2008 г., стр. 89.

      (4)  ОВ L 379, 24.12.2004 г., стр. 13.

      (5)  ОВ L 153, 11.6.2011 г., стр. 1.

      (6)  Заключение във връзка с партньорската проверка на оценката на риска от употребата на активното вещество калиев хидроген карбонат като пестицид, EFSA Journal (Бюлетин на ЕОБХ) 2012;10(1):2524. Публикувано онлайн на адрес: www.efsa.europa.eu/efsajournal.htm

      ПРИЛОЖЕНИЕ
      В част А от приложението към Регламент за изпълнение (ЕС) № 540/2011 ред 244 относно активното вещество калиев хидроген карбонат се заменя със следното:

                     Номер

                     Популярно наименование, идентификационни номера

                     Наименование по IUPAC

                     Чистота (1)

                     Дата на одобрението

                     Изтичане на срока на одобрението

                     Специфични разпоредби

                     „244

                     Калиев хидроген карбонат
                     CAS № 298-14-6
                     CIPAC № 853

                     Калиев хидроген карбонат

                     ≥ 99,5 %
                     Онечиствания:

                                 Pb: максимум 10 mg/kg

                                 As: максимум 3 mg/kg

                     1 септември 2009 г.

                     31 август 2019 г.

                     ЧАСТ A
                     Може да бъде разрешена единствено употребата като фунгицид и инсектицид.
                     ЧАСТ Б
                     За прилагането на единните принципи, предвидени в член 29, параграф 6 от Регламент (ЕО) № 1107/2009, се вземат под внимание заключенията от доклада за преглед относно калиев хидроген карбонат (SANCO/2625/2008), и по-специално допълнения I и II към него, във вида, в който е финализиран от Постоянния комитет по хранителната верига и здравето на животните на 13 юли 2012 г.
                     При тази цялостна оценка държавите членки трябва да отделят особено внимание на риска за медоносните пчели. Когато е целесъобразно, условията за употреба трябва да включват подходящи мерки за ограничаване на риска.“

         (1)  Допълнителни подробности за идентичността и характеристиките на активното вещество са представени в доклада за преглед.


title: Регламент за изпълнение (ЕС) № 746/2012 на Комисията от 16 август 2012 година за одобряване на активното вещество Adoxophyes orana granulovirus в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) № 540/2011 на Комисията  текст от значение за ЕИП

text:
               17.8.2012

               BG

               Официален вестник на Европейския съюз

               L 219/15

         РЕГЛАМЕНТ ЗА ИЗПЪЛНЕНИЕ (ЕС) № 746/2012 НА КОМИСИЯТА
   от 16 август 2012 година
   за одобряване на активното вещество Adoxophyes orana granulovirus в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2 и член 78, параграф 2 от него,
   като има предвид, че:

               (1)

               В съответствие с член 80, параграф 1, буква а) от Регламент (ЕО) № 1107/2009 Директива 91/414/ЕИО на Съвета (2) следва да се прилага по отношение на процедурата и условията за одобрение за активни вещества, за които е прието решение в съответствие с член 6, параграф 3 от същата директива преди 14 юни 2011 г. По отношение на Adoxophyes orana granulovirus условията, предвидени в член 80, параграф 1, буква а) от Регламент (ЕО) № 1107/2009, са изпълнени с Решение 2007/669/ЕО на Комисията (3).

               (2)

               В съответствие с член 6, параграф 2 от Директива 91/414/ЕИО на 29 ноември 2004 г. Германия получи заявление от Andermatt Biocontrol GmbH за включването на активното вещество Adoxophyes orana granulovirus в приложение I към Директива 91/414/ЕИО. С Решение 2007/669/ЕО бе потвърдено, че досието е „пълно“, което означава, че би могло да се счита, че принципно отговаря на предвидените в приложения II и III към Директива 91/414/ЕИО изисквания по отношение на данните и информацията.

               (3)

               В съответствие с разпоредбите на член 6, параграфи 2 и 4 от Директива 91/414/ЕИО беше оценено въздействието на посоченото активно вещество върху здравето на човека и на животните и върху околната среда за видовете употреба, предложени от заявителя. На 13 август 2008 г. определената докладваща държава членка представи проект на доклад за оценка.

               (4)

               Проектът на доклада за оценка беше предмет на партньорска проверка от страна на държавите членки и Европейския орган за безопасност на храните (наричан по-долу „органът“). На 4 април 2012 г. органът представи на Комисията заключението си във връзка с партньорската проверка на оценката на риска от употребата на активното вещество Adoxophyes orana granulovirus
                   (4) като пестицид. Проектът на доклада беше разгледан от държавите членки и Комисията в рамките на Постоянния комитет по хранителната верига и здравето на животните и беше финализиран на 13 юли 2012 г. под формата на доклад на Комисията за преглед на Adoxophyes orana granulovirus.

               (5)

               Проведените редица проучвания показаха, че като цяло може да се очаква, че продуктите за растителна защита, съдържащи Adoxophyes orana granulovirus, отговарят на изискванията, установени в член 5, параграф 1, букви а) и б) и в член 5, параграф 3 от Директива 91/414/ЕИО, по-специално по отношение на видовете употреба, които са проучени и подробно изложени в доклада за преглед на Комисията. Поради това е целесъобразно веществото Adoxophyes orana granulovirus да бъде одобрено.

               (6)

               Без да се засягат предвидените в Регламент (ЕО) № 1107/2009 задължения, произтичащи от одобрението, като се има предвид създалото се специфично положение във връзка с прехода от Директива 91/414/ЕИО към Регламент (ЕО) № 1107/2009, следва обаче да се предприемат описаните по-долу действия. На държавите членки следва да се предостави период от шест месеца след одобрението, за да преразгледат разрешенията за продукти за растителна защита, съдържащи Adoxophyes orana granulovirus. Когато е целесъобразно, държавите членки следва да изменят, заменят или отнемат разрешенията. Чрез дерогация от посочения срок следва да се предостави по-дълъг срок за предвидените в Директива 91/414/ЕИО подаване и оценка на актуализираната пълна документация по приложение III за всеки продукт за растителна защита и за всеки отделен вид употреба съгласно единните принципи.

               (7)

               Натрупаният опит от включването в приложение I към Директива 91/414/ЕИО на активни вещества, които са били обект на оценка в рамките на Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (5), показа, че е възможно да възникнат трудности при тълкуването на задълженията на притежателите на съществуващи разрешения във връзка с достъпа до данни. Поради това, за да се избегнат допълнителни затруднения, е необходимо да се уточнят задълженията на държавите членки, особено задължението да се провери дали притежателят на разрешение може да докаже, че има достъп до документация, която отговаря на изискванията на приложение II към посочената директива. С това уточнение обаче не се налагат нови задължения за държавите членки или за притежателите на разрешения в сравнение с приетите досега директиви за изменение на приложение I към посочената директива или регламентите за одобряване на активни вещества.

               (8)

               В съответствие с член 13, параграф 4 от Регламент (ЕО) № 1107/2009 следва да бъде съответно изменено приложението към Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (6).

               (9)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Одобряване на активното вещество
   Активното вещество Adoxophyes orana granulovirus, специфицирано в приложение I, се одобрява при условията, предвидени в същото приложение.
   Член 2
   Повторна оценка на продуктите за растителна защита
   1.   При необходимост, до 31 юли 2013 г. държавите членки изменят или отнемат в съответствие с разпоредбите на Регламент (ЕО) № 1107/2009 съществуващите разрешения за продукти за растителна защита, съдържащи активното вещество Adoxophyes orana granulovirus.
   До тази дата те по-специално проверяват дали са изпълнени условията, предвидени в приложение I към настоящия регламент, с изключение на условията, определени в графата със специфичните разпоредби в посоченото приложение, както и дали притежателят на разрешението разполага с документация или достъп до документация, отговаряща на изискванията, предвидени в приложение II към Директива 91/414/ЕИО, съгласно условията на член 13, параграфи 1—4 от същата директива и член 62 от Регламент (ЕО) № 1107/2009.
   2.   Чрез дерогация от разпоредбите на параграф 1 за всеки разрешен продукт за растителна защита, съдържащ Adoxophyes orana granulovirus като единствено активно вещество или като едно от няколко активни вещества, при положение че всички те са включени в приложението към Регламент за изпълнение (ЕС) № 540/2011 най-късно до 31 януари 2013 г., държавите членки извършват повторна оценка на продукта съгласно единните принципи, посочени в член 29, параграф 6 от Регламент (ЕО) № 1107/2009, въз основа на документация, отговаряща на изискванията, предвидени в приложение III към Директива 91/414/ЕИО, като отчитат предвиденото в графата със специфичните разпоредби в приложение I към настоящия регламент. Въз основа на тази оценка те определят дали продуктът отговаря на условията, посочени в член 29, параграф 1 от Регламент (ЕО) № 1107/2009.
   След като определят това, държавите членки:

               а)

               за продукт, съдържащ Adoxophyes orana granulovirus като единствено активно вещество, при необходимост изменят или отнемат разрешението най-късно до 31 юли 2014 г.; или

               б)

               за продукт, съдържащ Adoxophyes orana granulovirus като едно от няколко активни вещества, при необходимост изменят или отнемат разрешението до 31 юли 2014 г. или до датата, определена за изменение или отнемане в съответния акт или актове, с който/които веществото(ата) е/са включено(и) в приложение I към Директива 91/414/ЕИО или е/са одобрено(и), в зависимост от това коя от двете дати е по-късна.

         Член 3
   Изменения на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 4
   Влизане в сила и начална дата на прилагане
   Настоящият регламент влиза в сила на двадесетия ден след публикуването му в Официален вестник на Европейския съюз.

   Той се прилага от 1 февруари 2013 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 август 2012 година.

            За Комисията

            Председател

         José Manuel BARROSO

      (1)  ОВ L 309, 24.11.2009 г., стр. 1.

      (2)  ОВ L 230, 19.8.1991 г., стр. 1.

      (3)  ОВ L 274, 18.10.2007 г., стр. 15.

      (4)  EFSA Journal (Бюлетин на ЕОБХ) 2012; 10(4):2654. Достъпен онлайн на адрес: www.efsa.europa.eu

      (5)  ОВ L 366, 15.12.1992 г., стр. 10.

      (6)  ОВ L 153, 11.6.2011 г., стр. 1.

      ПРИЛОЖЕНИЕ I

                  Популярно наименование, идентификационни номера

                  Наименование по IUPAC

                  Чистота (1)

                  Дата на одобрението

                  Изтичане на срока на одобрението

                  Специфични разпоредби

                     Adoxophyes orana granulovirus

                  Микробна колекция № DSM BV-0001
                  CIPAC № 782

                  Не се прилага

                  Без онечиствания от значение

                  1 февруари 2013 г.

                  31 януари 2023 г.

                  За прилагането на единните принципи, предвидени в член 29, параграф 6 от Регламент (ЕО) № 1107/2009, се вземат под внимание заключенията от доклада за преглед относно Adoxophyes orana granulovirus, и по-специално допълнения I и II към него, във вида, в който е финализиран от Постоянния комитет по хранителната верига и здравето на животните на 13 юли 2012 г.

         (1)  Допълнителни подробности за идентичността и спецификацията на активното вещество са предоставени в доклада за преглед.

      ПРИЛОЖЕНИЕ II
      В част Б от приложението към Регламент за изпълнение (ЕС) № 540/2011 се добавя следното вписване:

                     Номер

                     Популярно наименование, идентификационни номера

                     Наименование по IUPAC

                     Чистота (1)

                     Дата на одобрението

                     Изтичане на срока на одобрението

                     Специфични разпоредби

                     „26

                        Adoxophyes orana granulovirus

                     Микробна колекция № DSM BV-0001
                     CIPAC № 782

                     Не се прилага

                     Без онечиствания от значение

                     1 февруари 2013 г.

                     31 януари 2023 г.

                     За прилагането на единните принципи, предвидени в член 29, параграф 6 от Регламент (ЕО) № 1107/2009, се вземат под внимание заключенията от доклада за преглед относно Adoxophyes orana granulovirus, и по-специално допълнения I и II към него, във вида, в който е финализиран от Постоянния комитет по хранителната верига и здравето на животните на 13 юли 2012 г.“

         (1)  Допълнителни подробности за идентичността и спецификацията на активното вещество са предоставени в доклада за преглед.


title: Регламент за изпълнение (ЕС) № 140/2014 на Комисията от 13 февруари 2014 година за одобряване на активното вещество спинеторам, в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) № 540/2011 на Комисията  текст от значение за ЕИП

text:
               14.2.2014

               BG

               Официален вестник на Европейския съюз

               L 44/35

      РЕГЛАМЕНТ ЗА ИЗПЪЛНЕНИЕ (ЕС) № 140/2014 НА КОМИСИЯТА

   от 13 февруари 2014 година
   за одобряване на активното вещество спинеторам, в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2 и член 78, параграф 2 от него,
   като има предвид, че:

               (1)

               В съответствие с член 80, параграф 1, буква а) от Регламент (ЕО) № 1107/2009 Директива 91/414/ЕИО на Съвета (2) се прилага по отношение на процедурата и условията за одобрение за активни вещества, за които е прието решение в съответствие с член 6, параграф 3 от същата директива преди 14 юни 2011 г. По отношение на спинеторам условията, предвидени в член 80, параграф 1, буква а) от Регламент (ЕО) № 1107/2009, са изпълнени с Решение 2008/740/ЕО на Комисията (3).

               (2)

               В съответствие с член 6, параграф 2 от Директива 91/414/ЕИО на 17 октомври 2007 г. Обединеното кралство получи заявление от Dow AgroSciences Ltd. за включване на активното вещество спинеторам в приложение I към Директива 91/414/ЕИО. С Решение 2008/740/ЕО бе потвърдено, че документацията е пълна, т.е. може да се приеме, че принципно отговаря на изискванията за данни и информация от приложения II и III към Директива 91/414/ЕИО.

               (3)

               В съответствие с разпоредбите на член 6, параграфи 2 и 4 от Директива 91/414/ЕИО беше направена оценка на въздействието на посоченото активно вещество върху здравето на човека и на животните и върху околната среда за видовете употреба, предложени от заявителя. На 23 февруари 2012 г. определената за докладчик държава членка представи проект на доклад за оценка.

               (4)

               Проектът на доклада за оценка беше разгледан от държавите членки и Европейския орган за безопасност на храните (по-нататък „Органа“). На 6 май 2013 г. Органът представи на Комисията заключението си във връзка с оценката на риска от употребата на активното вещество спинеторам като пестицид (4). Проектът на доклада за оценка и заключението на Органа бяха разгледани от държавите членки и от Комисията в рамките на Постоянния комитет по хранителната верига и здравето на животните и бяха финализирани на 13 декември 2013 г. под формата на доклад на Комисията за преразглеждане на спинеторам.

               (5)

               Проведените различни анализи показаха, че може да се очаква, че съдържащите спинеторам продукти за растителна защита принципно отговарят на изискванията, предвидени в член 5, параграф 1, букви а) и б) и в член 5, параграф 3 от Директива 91/414/ЕИО, по-специално по отношение на видовете употреба, които бяха проучени и са подробно описани в изготвения от Комисията доклад за преразглеждане. Поради това е целесъобразно веществото спинеторам да бъде одобрено.

               (6)

               В съответствие с член 13, параграф 2 от Регламент (ЕО) № 1107/2009 във връзка с член 6 от същия регламент и предвид съвременните научно-технически познания обаче е необходимо да бъдат включени определени условия и ограничения. Целесъобразно е по-конкретно да се изиска допълнителна потвърждаваща информация.

               (7)

               На държавите членки и на заинтересованите страни следва да бъде предоставен разумен срок преди одобрението, за да могат да се подготвят за спазването на новите изисквания, произтичащи от одобрението.

               (8)

               Без да се засягат предвидените в Регламент (ЕО) № 1107/2009 задължения, произтичащи от одобрението, предвид създалото се специфично положение във връзка с прехода от Директива 91/414/ЕИО към Регламент (ЕО) № 1107/2009 следва обаче да се предприемат описаните по-долу действия. На държавите членки следва да се предостави период от шест месеца след одобрението, за да преразгледат разрешенията за продукти за растителна защита, съдържащи спинеторам. Когато е целесъобразно, държавите членки следва да изменят, заменят или отнемат разрешенията. Чрез дерогация от посочения срок следва да се предостави по-дълъг срок за предвидените в Директива 91/414/ЕИО процедури за подаване и оценка на пълната документация по приложение III за всеки продукт за растителна защита и за всеки отделен вид употреба съгласно единните принципи.

               (9)

               Натрупаният опит от включването в приложение I към Директива 91/414/ЕИО на активни вещества, които са били обект на оценка съгласно Регламент (ЕИО) № 3600/92 на Комисията (5), показа, че е възможно да възникнат трудности при тълкуването на задълженията на притежателите на съществуващи разрешения във връзка с достъпа до данни. Поради това, с цел да се избегнат допълнителни затруднения, е необходимо да се уточнят задълженията на държавите членки, особено задължението да се провери дали притежателят на разрешение може да докаже, че има достъп до документация, която отговаря на изискванията на приложение II към посочената директива. С това уточнение обаче не се налагат нови задължения на държавите членки или на притежателите на разрешения в сравнение с приетите досега директиви за изменение на приложение I към посочената директива или с регламентите за одобряване на активни вещества.

               (10)

               В съответствие с член 13, параграф 4 от Регламент (ЕО) № 1107/2009 приложението към Регламент за изпълнение (ЕС) № 540/2011 на Комисията (6) следва да бъде съответно изменено.

               (11)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Одобряване на активното вещество
   Активното вещество спинеторам, посочено в приложение I, се одобрява при предвидените в същото приложение условия.
   Член 2
   Повторна оценка на продуктите за растителна защита
   1.   При необходимост до 31 декември 2014 г. държавите членки изменят или отнемат в съответствие с разпоредбите на Регламент (ЕО) № 1107/2009 съществуващите разрешения за продукти за растителна защита, съдържащи активното вещество спинеторам.
   До тази дата те по-специално проверяват дали са изпълнени условията, предвидени в приложение I към настоящия регламент, с изключение на условията, определени в графата със специфичните разпоредби в посоченото приложение, както и дали притежателят на разрешението разполага с документация или достъп до документация, отговаряща на изискванията, предвидени в приложение II към Директива 91/414/ЕИО, съгласно условията на член 13, параграфи 1—4 от посочената директива и член 62 от Регламент (ЕО) № 1107/2009.
   2.   Чрез дерогация от параграф 1 за всеки разрешен продукт за растителна защита, съдържащ спинеторам като единствено активно вещество или като едно от няколко активни вещества, при положение че всички те са включени в приложението към Регламент за изпълнение (ЕС) № 540/2011 най-късно до 30 юни 2014 г., държавите членки извършват повторна оценка на продукта съгласно единните принципи, посочени в член 29, параграф 6 от Регламент (ЕО) № 1107/2009, въз основа на документация, отговаряща на изискванията, предвидени в приложение III към Директива 91/414/ЕИО, като отчитат предвиденото в графата със специфичните разпоредби в приложение I към настоящия регламент. Въз основа на тази оценка те определят дали продуктът отговаря на условията, посочени в член 29, параграф 1 от Регламент (ЕО) № 1107/2009.
   След като определят това, държавите членки:

               а)

               в случай на продукт, съдържащ спинеторам като единствено активно вещество, когато е необходимо, изменят или отнемат разрешението не по-късно от 31 декември 2015 г.; или

               б)

               в случай на продукт, съдържащ спинеторам като едно от няколко активни вещества, когато е необходимо, изменят или отнемат разрешението до 31 декември 2015 г. или до датата, определена за това изменение или отнемане в съответния акт (или актове), с който съответното вещество е било включено в приложение I към Директива 91/414/ЕИО или е било одобрено, в зависимост от това коя от двете дати е по-късна.

         Член 3
   Изменения на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 4
   Влизане в сила и дата на прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

   Прилага се от 1 юли 2014 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 февруари 2014 година.

            За Комисията

            Председател

         José Manuel BARROSO

      (1)  ОВ L 309, 24.11.2009 г., стр. 1.

      (2)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).

      (3)  Решение 2008/740/ЕО на Комисията от 12 септември 2008 г. за признаване по принцип на пълнотата на досието, представено за подробна проверка с оглед на възможното включване на спинеторам в приложение I към Директива 91/414/ЕИО на Съвета (ОВ L 249, 18.9.2008 г., стр. 21).

      (4)  Бюлетин на ЕОБХ (EFSA Journal) 2013; 11(5):3220. Достъпно онлайн на следния интернет адрес: www.efsa.europa.eu

      (5)  Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (ОВ L 366, 15.12.1992 г., стр. 10).

      (6)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

      ПРИЛОЖЕНИЕ I

                  Популярно наименование, идентификационни номера

                  Наименование по IUPAC

                  Чистота (1)

                  Дата на одобрението

                  Изтичане срока на одобрението

                  Специфични разпоредби

                  Спинеторам
                  CAS № 935545-74-7
                  CIPAC № 802

                                 XDE-175-J (основен фактор)

                              (2R,3aR,5aR,5bS,9S,13S,14R,16aS, 16bR)-2-(6-дезокси-3-O-етил-2,4-ди-O-метил-α-L-манопиранозилокси)-13-[(2R,5S,6R)-5-(диметиламино)тетрахидро-6-метилпиран-2-илокси]-9-етил-2,3,3a,4,5,5a,5b,6,9,10,11,12,13,14,16a,16b-хексадекахидро-14-метил-1H-асиметр.-индацено[3,2-д]оксациклододецин-7,15-дион

                                 XDE_175-L (второстепенен фактор)

                              (2S,3aR,5aS,5bS,9S,13S,14R,16aS,16bS)-2-(6-дезокси-3-O-етил-2,4-ди-O-метил-α-L-манопиранозилокси)-13-[(2R,5S,6R)-5-(диметиламино)тетрахидро-6-метилпиран-2-илокси]-9-етил-2,3,3a,5a,5b,6,9,10,11,12,13,14,16a,16b-тетрадекахидро-4,14-диметил-1H-асиметр.-индацено[3,2-д]оксациклододецин-7,15-дион

                  ≥ 830 g/kg
                  50-90 % XDE-175-J; и
                  50-10 % XDE-175-L
                  Допустими граници (g/kg):
                  XDE-175-J = 581-810
                  XDE-175-L = 83-270

                  1 юли 2014 г.

                  30 юни 2024 г.

                  За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на спинеторам, и по-специално допълнения I и II към него, във вида, в който е финализиран от Постоянния комитет по хранителната верига и здравето на животните на 13 декември 2013 г.
                  При тази цялостна оценка държавите членки обръщат особено внимание на:

                              а)

                              рисковете за водните и почвените организми;

                              б)

                              риска за нецеливите артроподи на място;

                              в)

                              риска за пчелите по време на прилагането (свръхразпръскване) и след това.

                        Когато е целесъобразно, условията за употреба включват мерки за ограничаване на риска.
                  Заявителят подава потвърждаваща информация по отношение на равностойността на стереохимичните показатели на метаболитите, открити при изследванията на метаболизма/разпадането, и на тези, открити при тестовия материал, използван за изследване на токсичността и екотоксичността.
                  Заявителят представя на Комисията, на държавите членки и на Органа съответната информация в срок от 6 месеца след приемане на съответните насоки за извършване на оценка на изомерите.

         (1)  Допълнителни подробности за идентичността и спецификацията на активното вещество са представени в доклада за преразглеждане.

      ПРИЛОЖЕНИЕ II
      В част Б от приложението към Регламент за изпълнение (ЕС) № 540/2011 се добавя следното вписване:

                     Номер

                     Популярно наименование, идентификационни номера

                     Наименование по IUPAC

                     Чистота (1)

                     Дата на одобрението

                     Изтичане срока на одобрението

                     Специфични разпоредби

                     „67

                     Спинеторам
                     CAS № 935545-74-7
                     CIPAC № 802

                                    XDE-175-J (основен фактор)

                                 (2R,3aR,5aR,5bS,9S,13S,14R,16aS, 16bR)-2-(6-дезокси-3-O-етил-2,4-ди-O-метил-α-L-манопиранозилокси)-13-[(2R,5S,6R)-5-(диметиламино)тетрахидро-6-метилпиран-2-илокси]-9-етил-2,3,3a,4,5,5a,5b,6,9,10,11,12,13,14,16a,16b-хексадекахидро-14-метил-1H-асиметр.-индацено[3,2-d]оксациклододецин-7,15-дион

                                    XDE_175-L (второстепенен фактор)

                                 (2S,3aR,5aS,5bS,9S,13S,14R,16aS,16bS)-2-(6-дезокси-3-O-етил-2,4-ди-O-метил-α-L-манопиранозилокси)-13-[(2R,5S,6R)-5-(диметиламино)тетрахидро-6-метилпиран-2-илокси]-9-етил-2,3,3a,5a,5b,6,9,10,11,12,13,14,16a,16b-тетрадекахидро-4,14-диметил-1H-асиметр.-индацено[3,2-д]оксациклододецин-7,15-дион

                     ≥ 830 g/kg
                     50-90 % XDE-175-J;
                     и
                     50-10 % XDE-175-L
                     Допустими граници (g/kg):
                     XDE-175-J = 581-810
                     XDE-175-L = 83-270

                     1 юли 2014 г.

                     30 юни 2024 г.

                     За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на спинеторам, и по-специално допълнения I и II към него, във вида, в който е финализиран от Постоянния комитет по хранителната верига и здравето на животните на 13 декември 2013 г.
                     При тази цялостна оценка държавите членки обръщат особено внимание на:

                                 а)

                                 рисковете за водните и почвените организми;

                                 б)

                                 риска за нецеливите артроподи на място;

                                 в)

                                 риска за пчелите по време на прилагането (свръхразпръскване) и след това.

                           Когато е целесъобразно, условията за употреба включват мерки за ограничаване на риска.
                     Заявителят подава потвърждаваща информация по отношение на равностойността на стереохимичните показатели на метаболитите, открити при изследванията на метаболизма/разпадането, и на тези, открити при тестовия материал, използван за изследване на токсичността и екотоксичността.
                     Заявителят предоставя тази информация на Комисията, държавите членки и органа не по-късно от 31 декември 2014 г.“

         (1)  Допълнителни подробности за идентичността и спецификацията на активното вещество са представени в доклада за преразглеждане.


title: Регламент за изпълнение (ЕС) № 85/2014 на Комисията от 30 януари 2014 година за изменение на Регламент за изпълнение (ЕС) № 540/2011 по отношение на удължаване на срока за одобряване на активното вещество медни съединения  текст от значение за ЕИП

text:
               31.1.2014

               BG

               Официален вестник на Европейския съюз

               L 28/34

      РЕГЛАМЕНТ ЗА ИЗПЪЛНЕНИЕ (ЕС) № 85/2014 НА КОМИСИЯТА

   от 30 януари 2014 година
   за изменение на Регламент за изпълнение (ЕС) № 540/2011 по отношение на удължаване на срока за одобряване на активното вещество медни съединения
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 17, първа алинея от него,
   като има предвид, че:

               (1)

               В част А от приложението към Регламент за изпълнение (ЕС) № 540/2011 на Комисията (2) са посочени активните вещества, които се считат за одобрени съгласно Регламент (ЕО) № 1107/2009.

               (2)

               Одобрението на активното вещество медни съединения ще изтече на 30 ноември 2016 г. Подадено е заявление за подновяване на одобрението на това активно вещество. Тъй като за това активно вещество се прилагат изискванията, определени в Регламент за изпълнение (ЕС) № 844/2012 на Комисията (3), е необходимо заявителите да разполагат с достатъчно време да приключат процедурата по подновяване в съответствие със същия регламент. Поради това е възможно срокът на одобрението на посоченото активно вещество да изтече, преди да е взето решение относно подновяването. Затова е необходимо срокът на неговото одобрение да бъде удължен.

               (3)

               Следователно Регламент за изпълнение (ЕС) № 540/2011 следва да бъде съответно изменен.

               (4)

               За целите на член 17, първа алинея от Регламент (ЕО) № 1107/2009, когато в срок не по-късно от 30 месеца преди датата на изтичане на срока, определена в приложението към настоящия регламент, не е подадена допълнителна документация в съответствие с Регламент за изпълнение (ЕС) № 844/2012, Комисията ще определи като дата на изтичане на срока същата дата като определената преди влизането в сила на настоящия регламент или най-ранната възможна дата след това.

               (5)

               За целите на член 17, първа алинея от Регламент (ЕО) № 1107/2009 в случаите, в които Комисията приема регламент, с който не се подновява одобрението за дадено активно вещество, посочено в приложението към настоящия регламент, тъй като не са изпълнени критериите за одобрение, Комисията ще определи като дата на изтичане на срока по-късната от двете дати — датата, определена преди влизането в сила на настоящия регламент, или датата на влизането в сила на регламента, с който не се подновява одобрението на активното вещество.

               (6)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Част А от приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 януари 2014 година.

            За Комисията

            Председател

         José Manuel BARROSO

      (1)  ОВ L 309, 24.11.2009 г., стр. 1.

      (2)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

      (3)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).

      ПРИЛОЖЕНИЕ
      В част A от приложението към Регламент за изпълнение (ЕС) № 540/2011, в шестата колона „Изтичане срока на одобрението“, на ред 277 „Медни съединения“, датата 30 ноември 2016 г. се заменя с 31 януари 2018 г.


title: Регламент за изпълнение (ЕС) № 175/2013 на Комисията от 27 февруари 2013 година за изменение на Регламент за изпълнение (ЕС) № 540/2011 по отношение на отнемането на одобрението на активното вещество дидецилдиметиламониев хлорид  текст от значение за ЕИП

text:
               28.2.2013

               BG

               Официален вестник на Европейския съюз

               L 56/4

         РЕГЛАМЕНТ ЗА ИЗПЪЛНЕНИЕ (ЕС) № 175/2013 НА КОМИСИЯТА
   от 27 февруари 2013 година
   за изменение на Регламент за изпълнение (ЕС) № 540/2011 по отношение на отнемането на одобрението на активното вещество дидецилдиметиламониев хлорид
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 21, параграф 3, втората хипотеза и член 78, параграф 2 от него,
   като има предвид, че:

               (1)

               С Директива 2009/70/ЕО на Комисията (2) дидецилдиметиламониев хлорид беше включен като активно вещество в приложение I към Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (3), при условие че засегнатите държави членки гарантират, че до 1 януари 2010 г. нотификаторът, по чието искане веществото дидецилдиметиламониев хлорид е включено в посоченото приложение, предостави допълнителна потвърждаваща информация за спецификацията на произвежданото активно вещество.

               (2)

               Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) № 1107/2009 и са изброени в част А от приложението към Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (4).

               (3)

               На 25 октомври 2011 г. нотификаторът предостави на докладващата държава членка (Нидерландия) допълнителна информация с оглед спазване на задължението за предоставяне на допълнителна информация относно спецификацията на произвежданото активно вещество.

               (4)

               Нидерландия направи оценка на допълнителната информация, представена от нотификатора. Оценката беше предоставена под формата на добавка към проектодоклада за оценка до останалите държави членки, до Комисията и до Европейския орган за безопасност на храните.

               (5)

               С оглед на допълнителната информация, предоставена от нотификатора, Комисията счете, че изискваната допълнителна потвърждаваща информация не е била предоставена.

               (6)

               Комисията прикани нотификатора да представи своите коментари относно съображенията на Комисията.

               (7)

               Комисията стигна до извода, че представената информация е непълна и не позволява да се направят заключения относно степента на чистота и, по-специално относно идентичността и съдържанието на примесите.

               (8)

               Целесъобразно е да се отнеме одобрението на активното вещество дидецилдиметиламониев хлорид чрез заличаване на ред 291 от част А от приложението към Регламент за изпълнение (ЕС) № 540/2011.

               (9)

               Поради това Регламент за изпълнение (ЕС) № 540/2011 следва да бъде съответно изменен.

               (10)

               На държавите членки следва да се предостави време да отнемат разрешенията за продукти за растителна защита, съдържащи дидецилдиметиламониев хлорид.

               (11)

               За продуктите за растителна защита, съдържащи дидецилдиметиламониев хлорид, за които държавите членки предоставят гратисен период в съответствие с член 46 от Регламент (ЕО) № 1107/2009, този период следва да изтече най-късно една година след отнемането на разрешенията.

               (12)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент за изпълнение (ЕС) № 540/2011
   В част А от приложението към Регламент за изпълнение (ЕС) № 540/2011 ред № 291 дидецилдиметиламониев хлорид се заличава.
   Член 2
   Преходни мерки
   Държавите членки гарантират, че разрешенията за продукти за растителна защита, съдържащи дидецилдиметиламониев хлорид, са отнети до 20 юни 2013 г.
   Член 3
   Гратисен период
   Всеки гратисен период, предоставен от държавите членки в съответствие с член 46 от Регламент (ЕО) № 1107/2009, е възможно най-кратък и изтича не по-късно от 12 месеца след отнемане на съответното разрешение.
   Член 4
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 февруари 2013 година.

            За Комисията

            Председател

         José Manuel BARROSO

      (1)  ОВ L 309, 24.11.2009 г., стр. 1.

      (2)  ОВ L 164, 26.6.2009 г., стр. 59.

      (3)  ОВ L 230, 19.8.1991 г., стр. 1.

      (4)  ОВ L 153, 11.6.2011 г., стр. 1.


title: Регламент за изпълнение (ЕС) № 781/2013 на Комисията от 14 август 2013 година за изменение на Регламент за изпълнение (ЕС) № 540/2011 по отношение на условията за одобрение на активното вещество фипронил и за забрана на употребата и продажбата на семена, третирани с продукти за растителна защита, съдържащи посоченото активно вещество  текст от значение за ЕИП

text:
               15.8.2013

               BG

               Официален вестник на Европейския съюз

               L 219/22

         РЕГЛАМЕНТ ЗА ИЗПЪЛНЕНИЕ (ЕС) № 781/2013 НА КОМИСИЯТА
   от 14 август 2013 година
   за изменение на Регламент за изпълнение (ЕС) № 540/2011 по отношение на условията за одобрение на активното вещество фипронил и за забрана на употребата и продажбата на семена, третирани с продукти за растителна защита, съдържащи посоченото активно вещество
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 21, параграф 3, първата хипотеза, член 49, параграф 2 и член 78, параграф 2 от него,
   като има предвид, че:

               (1)

               С Директива 2007/52/ЕО на Комисията (2) активното вещество фипронил беше включено в приложение I към Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (3).

               (2)

               С Директива 2010/21/ЕС на Комисията (4) беше изменено приложение I към Директива 91/414/ЕИО по отношение на специалните разпоредби относно фипронил.

               (3)

               Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) № 1107/2009 и са изброени в част А от приложението към Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (5).

               (4)

               Въз основа на нова информация, получена от Италия, във връзка с рисковете за медоносните пчели, причинени от дражирани семена за царевица, третирани с продукти за растителна защита, съдържащи фипронил, Комисията реши да преразгледа одобрението на съответното активно вещество. В съответствие с член 21, параграф 2 от Регламент (ЕО) № 1107/2009 Комисията поиска от Европейския орган за безопасност на храните, наричан по-долу „Органът“, научно и техническо съдействие за оценката на тази нова информация, както и за преразглеждането на оценката на риска за фипронил по отношение на въздействието му върху пчелите.

               (5)

               Органът представи своето заключение относно оценката на риска за фипронил по отношение на пчелите на 27 май 2013 г. (6)

               (6)

               По отношение на употребата за третиране на семена за царевица Органът установи висок остър риск за пчелите от продукти за растителна защита, съдържащи активното вещество фипронил. По-конкретно Органът установи наличието на висок остър риск за пчелите от прах. Освен това за няколко култури не можа да бъде изключено наличието на неприемливи рискове поради остро или хронично въздействие върху оцеляването и развитието на колонията. Освен това Органът установи липса на информация за всяка от оценяваните употреби, по-специално по отношение на риска в дългосрочен план за медоносните пчели от експозицията им на прах, от евентуалната им експозиция на остатъчни вещества в цветен прашец и нектар, от евентуалната им експозиция на гутационна течност и от експозицията им на остатъчни вещества в следващите култури, плевелите и почвата.

               (7)

               Предвид новите научно-технически данни Комисията счита, че са налице признаци, че някои от одобрените видове употреба на фипронил не отговарят на критериите за одобрение, предвидени в член 4 от Регламент (ЕО) № 1107/2009, във връзка с тяхното въздействие върху пчелите и че високият риск за пчелите не може да бъде изключен, освен чрез налагане на допълнителни ограничения.

               (8)

               Комисията прикани нотификатора да представи коментарите си.

               (9)

               Заключението на Органа беше подложено на преглед от държавите членки и от Комисията в рамките на Постоянния комитет по хранителната верига и здравето на животните и беше окончателно формулирано на 16 юли 2013 г. под формата на допълнение към доклада за преразглеждане на фипронил.

               (10)

               Комисията стигна до заключението, че не може да бъде изключено съществуването на висок риск за пчелите, освен чрез налагане на допълнителни ограничения.

               (11)

               Потвърждава се, че активното вещество фипронил следва да се счита за одобрено съгласно Регламент (ЕО) № 1107/2009. С цел да се сведе до минимум експозицията на пчелите обаче, е целесъобразно да се ограничи употребата на продуктите за растителна защита, съдържащи фипронил, и да се предвидят специални мерки за намаляване на риска с цел опазването на пчелите. По-специално употребата на продукти за растителна защита, съдържащи фипронил, следва да бъде ограничена до третиране на семена, предназначени за засаждане в оранжерии, и до третиране на семена от праз, лук, дребен лук и групата на зеленчуците Brassica, предназначени за засаждане в полета, чиято реколта се прибира преди цъфтежа. Културите, чиято реколта се прибира преди цъфтежа, не се смятат за привлекателни за пчелите.

               (12)

               Във връзка с приложението на фипронил, който може да бъде разрешен съгласно Регламент за изпълнение (ЕС) № 540/2011, е целесъобразно да се изиска допълнителна потвърждаваща информация.

               (13)

               Поради това Регламент за изпълнение (ЕС) № 540/2011 следва да бъде съответно изменен.

               (14)

               Рисковете за пчелите от третирани семена бяха установени по-специално при експозиция на прах при употреба на препарата за царевица. Като се отчитат рисковете, свързани с употребата за третирани семена, следва да бъдат забранени употребата и пускането на пазара на семена, третирани с продукти за растителна защита, съдържащи фипронил, освен за семена, засаждани в оранжерии, и за третиране на семена от праз, лук, дребен лук и групата на зеленчуците Brassica, засети в полета и чиято реколта се прибира преди цъфтежа. До предоставянето на липсващата информация относно употребата за третирани семена от слънчоглед е целесъобразно да се прилагат мерки, сходни с тези за царевица.

               (15)

               На държавите членки следва да се предостави време за оттегляне на разрешителните за продукти за растителна защита, съдържащи фипронил.

               (16)

               За продукти за растителна защита, съдържащи фипронил, за които държавите членки предоставят гратисен период в съответствие с член 46 от Регламент (ЕО) № 1107/2009, този период следва да изтече най-късно на 28 февруари 2014 г. Следователно забраната за пускане на пазара на третирани семена следва да се прилага от 1 март 2014 г. с цел да се предостави преходен период.

               (17)

               В срок от две години от датата на влизане в сила на настоящия регламент Комисията ще започне преглед на получената от нея нова научна информация, включително нови проучвания и информация за нови рецептури на продуктите, предоставена от заявителите.

               (18)

               В член 36, параграф 3 от Регламент (ЕО) № 1107/2009 се предвижда, че държавите членки могат — при определени обстоятелства — да налагат допълнителни мерки за намаляване на риска или ограничения по отношение на пускането на пазара или употребата на продукти за растителна защита, съдържащи фипронил. Относно пускането на пазара и употребата на семена, третирани с продукти за растителна защита, съдържащи фипронил, в Регламент (ЕО) № 1107/2009 се предвижда възможността държавите членки да предприемат извънредни мерки съгласно член 71 от него.

               (19)

               Семената, третирани с продукти за растителна защита, съдържащи фипронил, които подлежат на ограниченията, посочени в член 1 от настоящия регламент, могат да бъдат използвани за опити или изпитвания с научноизследователска или развойна цел в съответствие с член 54 от Регламент (ЕО) № 1107/2009.

               (20)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
   Член 2
   Забрана за пускане на пазара на третирани семена
   Семена за посев на култури, които са били третирани с продукти за растителна защита, съдържащи фипронил, не се употребяват или пускат на пазара, с изключение на семена, предназначени за засаждане на растения в оранжерии и семена от праз, лук, дребен лук и групата на зеленчуците Brassica, предназначени за засаждане в полета, чиято реколта се прибира преди цъфтежа.
   Член 3
   Преходни мерки
   При необходимост до 31 декември 2013 г. държавите членки изменят или отнемат в съответствие с Регламент (ЕО) № 1107/2009 съществуващите разрешения за продукти за растителна защита, съдържащи активното вещество фипронил.
   Член 4
   Гратисен период
   Всеки гратисен период, предоставен от държавите членки в съответствие с член 46 от Регламент (ЕО) № 1107/2009, е възможно най-кратък и изтича не по-късно от 28 февруари 2014 г.
   Член 5
   Влизане в сила
   Настоящият регламент влиза в сила в деня след публикуването му в Официален вестник на Европейския съюз и се прилага от същата дата.
   Член 2 обаче се прилага от 1 март 2014 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 август 2013 година.

            За Комисията

            Председател

         José Manuel BARROSO

      (1)  ОВ L 309, 24.11.2009 г., стр. 1.

      (2)  ОВ L 230, 19.8.1991 г., стр. 1.

      (3)  ОВ L 214, 17.8.2007 г., стр. 3.

      (4)  ОВ L 65, 13.3.2010 г., стр. 27.

      (5)  ОВ L 153, 11.6.2011 г., стр. 1.

      (6)  Европейски орган за безопасност на храните; Заключение относно партньорската проверка за оценка на риска от пестициди при пчелите за активното вещество фипронил. EFSA Journal (Бюлетин на ЕОБХ), 2013 г.; 11(5):3158. [51 стр.] doi:10.2903/j.efsa.2013.3158. Достъпен онлайн на следния интернет сайт: www.efsa.europa.eu/efsajournal.

      ПРИЛОЖЕНИЕ

         Изменения на приложението към Регламент за изпълнение (ЕС) № 540/2011

      Колоната „Специфични разпоредби“ от ред 157 — фипронил в част А от приложението към Регламент за изпълнение (ЕС) № 540/2011 се заменя със следното:

         „ЧАСТ А
         Може да бъде разрешена единствено употребата като инсектицид за третиране на семена. Разрешава се употреба само за семена, предназначени за засаждане на растения в оранжерии и за семена от праз, лук, дребен лук и групата на зеленчуците Brassica, предназначени за засаждане в полета, чиято реколта се прибира преди цъфтежа.
         ЧАСТ Б
         За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преглед на фипронил, и по-специално допълнения I и II към него, във вида, в който е финализиран от Постоянния комитет по хранителната верига и здравето на животните на 15 март 2007 г., и заключенията от добавката към доклада за преглед на фипронил, във вида, в който е финализиран от Постоянния комитет по хранителната верига и здравето на животните на 16 юли 2013 г.
         Предвид тази цялостна оценка държавите членки обръщат особено внимание на:

                     а)

                     опаковката на пуснатите на пазара продукти, за да се предотврати появата на опасни продукти на фоторазграждането;

                     б)

                     опасността от заразяване на подпочвените води, особено с метаболити, които са по-устойчиви от изходните съединения, в случаите, в които активното вещество се прилага в райони, уязвими поради техните почвени и/или климатични условия;

                     в)

                     опазването на зърноядните птици и бозайници, водните организми, неприцелните членестоноги и медоносните пчели.

               Държавите членки следва също да гарантират, че:

                     а)

                     покриването на семената с препарата се извършва единствено в професионално оборудвани помещения за третиране на семена; в тези помещения трябва да се използват най-добрите налични техники, за да се постигне максимално ограничаване на отделянето на прах при прилагането върху семената, съхранението и транспортирането;

                     б)

                     се използва подходящо сеитбено оборудване, за да се гарантира високо ниво на проникване в почвата и максимално ограничаване на разливане на количества от препарата и на отделянето на прах;

                     в)

                     етикетът на третираните семена включва обозначение, че семената са третирани с фипронил и определя мерките за ограничаване на риска, предвидени в разрешението;

                     г)

                     се въвеждат програми за наблюдение, чрез които по целесъобразност се проверява действителната експозиция на пчелите на фипронил в районите, които активно се използват от пчелите за пчелна паша или от пчеларите.

               Когато е целесъобразно, условията за употреба включват мерки за намаляване на риска.
         Нотификаторът предоставя потвърждаваща информация за:

                     а)

                     риска за опрашителите, различни от медоносни пчели;

                     б)

                     острия риск в дългосрочен план за оцеляването и развитието на колонията и риска за пчелните пила от растителни и почвени метаболити, с изключение на метаболитите за фотолиза в почвата;

                     в)

                     евентуалната експозиция на прахови частици, разнесени по време на сондирането, и риска в дългосрочен план за оцеляването и развитието на колонията и риска за пчелните пила в ситуациите, при които има експозиция на разнасяне на прах за растителността, използвана за събиране на нектар от пчелите;

                     г)

                     острия риск в дългосрочен план за оцеляването и развитието на колонията и риска за пчелните пила при събиране на нектар от медна роса от други насекоми;

                     д)

                     евентуалната експозиция на гутационна течност и острия риск в дългосрочен план за оцеляването и развитието на колонията и риска за пчелните люпила;

                     е)

                     евентуалната експозиция на остатъчни вещества в нектар и цветен прашец, медена роса и гутационна течност на следващи култури или плевели, които се срещат в полето, включително устойчиви метаболити в почвата (RPA 200766, MB 46136 и MB 45950).

               Нотификаторът предоставя тази информация на държавите членки, Комисията и Органа до 30 март 2015 г.“